Flawless

Flawless (בעברית: ללא רבב, מעוצב: ) הוא שיר של הזמרת האמריקאית ביונסה מאלבומה החמישי, Beyonce. השיר יצא כסינגל החמישי מן האלבום ב-12 באוגוסט 2014. השיר הופק על ידי היט-בוי, ביונסה, ריי ריל ובוטס. ביונסה הוציאה גרסה מוקדמת של השיר, בשם "Bow Down / I Been On", במרץ 2013.

מבחינה מוזיקלית "Flawless" מורכב משני חלקים: "Bow Down" ו"Flawless" אשר מופרדים על ידי נאום "כולנו צריכים להיות פמיניסטים" של הסופרת הניגרית צ'יממנדה נגוזי אדיצ'יה בכנס ה-TEDxEuston. זהו שיר מסוג טראפ-פופ עם מנהג מלוכלך וקצב גרובי. עם יציאתו, השיר התקבל בצורה חיובית על ידי מבקרי מוזיקה ששיבחו במיוחד את השימוש בנאום של אדיצ'יה ואת מילות השיר עצמו. לאחר שיצא כסינגל לרדיו, השיר הגיע לשיא כאשר הגיע למקום ה-41 במצעד הבילבורד הוט 100.

הווידאו קליפ של השיר בוים על ידי ג'ייק נאוה והוא כולל כוריאוגרפיה של לאס טווינס וכריס גרנט.
השיר בוצע על ידי ביונסה בחלק האירופאי של סיבוב ההופעות העולמי שלה "The Mrs. Carter Show World Tour", ואף נוסף לסיבוב ההופעות המשותף שלה עם בעלה ג'יי זי, "On the Run Tour". כמו כן, השיר בוצע בטקס הווידאו-קליפים של MTV לשנת 2014.

רמיקס בשיתוף ניקי מינאז' 

לשיר יצאה גרסת רמיקס בהשתתפות הזמרת והרפארית ניקי מינאז' שיצא באתר האינטרנט של ביונסה ב-2 באוגוסט 2014. קולומביה רקורדס הוציאה גרסה זו כסינגל ב-12 באוגוסט 2014 לרדיו בארצות הברית. גרסה זו היא גם הסינגל הראשון של מהדורת הפלטיניום של האלבום שיצאה לאור ב-24 בנובמבר 2014. גרסת הרמיקס של השיר כוללת בתים חדשים שנוספו על ידי ביונסה וניקי ומסמנת את שיתוף הפעולה הראשון בין הזמרות. המוזיקה של גרסת הרמיקס הייתה שונה מעט מהגרסה המקורית, כשכמה חלקים אורגנו מחדש ושונו. עם יציאתו, זכה הסינגל לביקורות חיוביות ממבקרי מוזיקה ששיבחו את הכימיה בין שתי הזמרות ואת שילוב קולותיהן. המילים שביונסה שרה על תקרית המעלית הידועה לשמצה בין בעלה ג'יי-זי ואחותה סולאנג' נואלס זכו לתשומת לב תקשורתית רבה. השיר נבחר לשיר הטוב ביותר לשנת 2014 על ידי המגזין האמריקאי Time. יומיים לאחר הפצת הרמיקס הוציאה הרפארית ליל קים גרסת רמיקס חדשה לשיר בהשתתפותה. השיר הגיע לשיא כאשר הגיע למקום ה-41 במצעד הבילבורד הוט 100. לגרסה יצא וידאו קליפ רשמי המכיל את הופעתה של ביונסה יחד עם ניקי בצרפת.

מיקומי שיא

קישורים חיצוניים

הערות שוליים

שירי ביונסה
שירי ניקי מינאז'
שירים באנגלית
שירים שנכתבו על ידי ביונסה
שירים שנכתבו על ידי היט-בוי
שירים שהופקו על ידי ביונסה
שירים שהופקו על ידי היט-בוי
וידאו קליפים בשחור-לבן
וידאו קליפים שבוימו על ידי ג'ייק נאוה
שירים עם נושאים פמיניסטיים
שירי מוזיקת טראפ